# Die Häfnet-Jungfrau (Badisches Sagen-Buch)

| Wikisource | Siehe auch: Die Häfnet-Jungfrau (Werkausgabe 1834) |
Textdaten :
| Autor: | Johann Peter Hebel |
| Illustrator: | {{{ILLUSTRATOR}}} |
| Titel: | Die Häfnet-Jungfrau |
| Untertitel: | |
| aus: | Badisches Sagen-Buch I, S. 203–206 |
| Herausgeber: | August Schnezler |
| Auflage: | 1. Auflage |
| Entstehungsdatum: | |
| Erscheinungsdatum: | 1846 |
| Verlag: | Creuzbauer und Kasper |
| Drucker: | {{{DRUCKER}}} |
| Erscheinungsort: | Karlsruhe |
| Übersetzer: | |
| Originaltitel: | |
| Originalsubtitel: | |
| Originalherkunft: | |
| Quelle: | Commons und Google |
| Kurzbeschreibung: | |
| Artikel in der Wikipedia ||
| Eintrag in der GND: {{{GND}}} ||
| Bild ||
| [[Bild:|250px]] | |
| Bearbeitungsstand ||
| fertig ||
| Fertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. ||
| Um eine Seite zu bearbeiten, brauchst du nur auf die entsprechende [Seitenzahl] zu klicken. Weitere Informationen findest du hier: Hilfe ||
| Indexseite ||
Vetter, wo simmer doch echterst? Bald glaubi, mer seige verirret. ’s schlacht kei Uhr, me hört ke Guhl; es lütet ke Glocke;
Wo me lost, und wo me luegt, se findt me ke Fueßtritt. Chömmet do das Wegli ab! Es isch mer, mer seige
Nümme wit vom Häfnet-Bugg. Sust grusets mer, wenni
Drüber mueß; jez wäri froh. Der Sunne no möcht es Schier gar Zehni sy. Sel wär kei Fehler, mer chäme Alliwil no zitli gnueg go Steine bis Mittag. – Geltet, was hani gseit! Gottlob, do simmer am Häfnet,
Und jez weißi Weg und Steg. Der hent doch au betet
Hüte früeih, wills Gott, und hentich gwäschen und d’Hoor gstrehlt Mittem Richter? Mengmol müen au d’Finger der Dienst thue, Und der sehnt mer schier so us. Jo, Vetter, i warnich, Wemmer bim Brunne sind, me würdich wäschen und strehle.
’s stoht im Wiesethal und in den einseme Matte
No ne Huus, me seit em numme ’s Steinemer Schlößli. ’s thuet de Hamberchs-Lüten und ’s thuet de Buure, wo gfrohnt hen, Bis es gstanden isch mit sine Staflen am Giebel, Au kei Zahn meh weh. Doch liege sie rüeihig im Bode,
D’Häfnet-Jumpfere nit, wo vor undenkliche Zite
In dem Schlößli ghuset het mit Vater und Muetter. ’s isch e Zwingher gsi, und ’s het des Frohnes kei End g’ha, Bald ufs Tribe, bald zuem Bauen oder an Acker, z’Nacht zuem Hüeten in’s Feld, und het der Zwingher und d’Zwingfrau
Nüt meh gwüeßt, isch d’Tochter cho, ne zimpferig Dingli
Mitteme Zuckergsicht und marzipanene Hälsli. Bald het ein go Basel müeßen oder no witers, Salbe hole, das und deis zuem Wäschen und Strehle, Schueh mit gstickte Bluemen und chosperi goldene Chappe
Mit Chramanzlete drum und sideni Hentschen und Bendel.
Meinetder denn, sie wär e mol go Steine in d’Chilche Uffem Bode gange mit ihre papierene Schuhne? Oerliger, bim Bluest, vom thüürste, wo me cha finde, Hen sie müeße spreite vom Schlößli bis füren an Steine
Und durs Dorf an d’Chilchhofthür und übere Chilchhof,
Und am Möntig wäschen. Am nächste Samstig het Alles Müeße sufer sy, wie neu vom Weber und Walker. ’s isch emol en alte Ma, ’s heig Niemes si Heimeth Wüsse welle, neben an dem Oerliger-Fueßweg
Gstanden an der Chilchhofthüre. „Loset, i warnich
Jumpferli,“ heig er gseit, „’s isch mit dem Plätzli nit z’spasse. Goht mer so in d’Chilchen und über die graßige Gräber? Wie heißts in der Bibel? Der werdets iemerst nit wüsse: Erde sollst du werden, aus Erde bisch du genommen!
Jumpfere, i förch, i förch!“ – Druf seig er verschwunde.
Sel mol uf Oerlinger-Tuech in d’Chilche gangen und nümme! Nei, ’s mueß Flanell her am nächste Sunntig mit rothe Bendle rechts und links und unten und obe verbendlet. O, wie mengmol hen doch d’Lüt im Stille der Wunsch gha:
„Nähm di numme ne Ma im Elsis oder im Brisgau,
Oder wo der Pfeffer wachst! Es sott der jo gunnt sy.“ Aber ’s het sie Niemes möge. D’Muetter isch gstorbe, Der Vater au, sie liege nebenenander, Und ’s chunnt z’letzt e Gang, wo ’s Töchterli füren in Chilchhof
Au ke Flanell bruucht und eineweg d’Schühli nit wüest macht.
Hen sie nit im Todtebaum vier Richter ins Grab treit? ’s seig nit briegget worde. Ne Vater unser den frilig Alli betet, und gseit: „Gott geb der ewige Friede!“ Drum der Tod söhnt Alles us, wenns numme nit z’spot wär.
Aber der alt Ma seig eismol wieder am Chilchhof
Gstanden und heig gseit mit schwere bidütseme Worte: „Hesch nie das Plätzli birührt, so soll di das Plätzli nit tole. Wo du ane ghörsch, weiß numme ’s Geitligers Laubi.“ ’s isch so cho. Der ander Morge, women ins Feld goht,
Stoht der Todtebaum vor usse nebe der Chilchmuur.
Wer verbei isch, het en gseh, und ’s heißt no dernebe, ’s seige Grappe gnueg druf gsessen und heigen am Tuech pickt; Wie mes macht; wenn näumis isch, se lüegt me no meh dra, Jo, me hets wieder probiert, me het sie no tiefer vergrabe,
An en andere Platz. ’s het Alles nit ghulfen und battet.
Endli seit der Vogt: „Me müen go ’s Geitligers Laubi Froge, wo si ane ghört.“ Me rüstet e Wage, Wettet d’Stieren i, und leit der Todtebaum ufe.
„Laufet, wo der went!“ Sie hen sie nit zweimol lo heiße.
Uf und furt zuem Häfnet-Bugg. Dört blibe sie b’hange,
Z’allernöchst am Brunne (der wüssets) womer vorbei sin. In dem Brunne sitzt sie. Doch stigt sie an sunnige Tage Mengmol usen ans Land, strehlt in de goldige Hoore, Und wenn Näumer chunnt, wo selle Morge nit betet
Oder d’Hoor nit gstrehlt, und wo si nit gwäschen und putzt het,
Oder junge Bäum verderbt und Andere ’s Holz stiehlt, Seit me: sie nehm en in d’Arm, und ziehnen aben in Brunne. – Vetter, i glaub sel nit. Me seit so wege de Chinde, Aß sie süferli werden und niene näumis verderbe.
Vetter, wär es so gföhrli, bim Bluest, euch hätt si in d’Arm gno,
Wo mer neben abe sin, und gwäschen im Brunne, Und au wieder gstrehlt e mol. – Nei loset, was höri? ’s lütet z’Steine Mittag. Bal simmer dussen im Freie. D’Zit wird eim doch churz im Laufe, wemmen au näumis
Mitenander z’rede weiß und näumis z’verzähle.
Seigs denn au nit wohr, es isch nit besser, wenns wohr isch. Sehnt der jez dört ’s Schlößli mit sinen eckige Gieble? Und das Dorf isch Steine. Do füre zieht si der Chilchweg.